Diari Oficial de la Generalitat Valenciana


Sumari del DOGV 8948, del 10-11-2020 (2020/9432)

RESOLUCIÓ de 5 de novembre de 2020, de la Direcció General de Formació Professional i Ensenyaments de Règim Especial i de la Direcció General de Centres Docents, per la qual es determinen les hores lectives de tutoria de Formació Professional Dual per als centres docents privats concertats, curs 2019-2020, amb caràcter de màxim.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9432


Data del document
:   05-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 de novembre de 2020, de la Direcció General de Formació Professional i Ensenyaments de Règim Especial i de la Direcció General de Centres Docents, per la qual es determinen les hores lectives de tutoria de Formació Professional Dual per als centres docents privats concertats, curs 2019-2020, amb caràcter de màxim. [2020/9432]  
Vist que l'article 11.9 de la Llei 10/2019, de 27 de desembre, de la Generalitat, de pressupostos de la Generalitat per a l'exercici 2020, estableix que els centres que disposen de projectes de Formació Professional Dual aprovats i en funcionament podran disposar de fins a sis hores addicionals de professorat a les contingudes, amb caràcter general, en els mòduls econòmics de l'annex I d'aquesta llei, en el cicle formatiu de grau mitjà o de grau superior objecte d'aquesta modalitat, conforme al que s'estableix en l'article 30 de l'Ordre 2/2014, de 13 de gener, de la Conselleria d'Educació, Investigació, Cultura i Esport, per la qual es regulen determinats aspectes de l'ordenació de la Formació Professional Dual del sistema educatiu a la Comunitat Valenciana. Igualment estableix que el cost de les hores de professorat que es determinen en les resolucions corresponents, s'abonarà al centre prèvia justificació de la despesa realitzada durant el curs corresponent. Es realitzarà un pagament únic de reintegrament al centre, al final del curs, de les quantitats efectivament justificades i abonades en concepte de salaris (salari base i triennis) i càrregues socials.  
Vista la Resolució de 17 de febrer de 2020, i la seua correcció d'errors de data 10 de març, ambdues subscrites per les direccions generals esmentades, en el punt tercer estableix que les sol·licituds de les hores lectives de tutoria de Formació Professional Dual pels centres docents privats concertats, per al curs 2019-2020 es resoldran per aquestes direccions generals amb l'informe previ de la Direcció General de Formació Professional i Ensenyaments de Règim Especial.  
Vist l'informe de data 17 de juliol de 2020, subscrit pel director general de Formació Professional i Ensenyaments de Règim Especial, i comunicat a la Direcció General de Centres Docents en data 3 de setembre de 2020, informe segons el qual «La Direcció General de Formació Professional i Ensenyaments de Règim Especial va autoritzar els projectes de Formació Professional dual als centres docents relacionats en document annex, en les dates que s'hi consignen» i s'estableix que «el nombre d'hores lectives de tutoria de formació professional que correspondria a cada cicle formatiu, prenent com a referència el fitxer facilitat per la Direcció General de Centres Docents, en el qual es resumeixen les dades relatives a les sol·licituds presentades pels centres docents privats concertats, seria el que es detalla en el document annex esmentat».  
  
Resultant que per a l'obtenció del cost hora, s'ha partit de l'import del mòdul econòmic, en els conceptes «salaris, càrregues socials» + «despeses variables» per a l'etapa de Cicles Formatius de primer curs (el primer curs té 30 hores lectives mentre que el segon té 35 conforme als currículums), recollits en l'annex I de la Llei 28/2018, de 28 de desembre, de la Generalitat, de Pressupostos de la Generalitat per a l'any 2019, en relació amb el Decret llei 1/2019, de 18 de gener, del Consell i Acord de 8 de novembre de 2019, del Consell i en l'Annex I de la Llei 10/2019, de 27 de desembre, de la Generalitat, de pressupostos de la Generalitat per a l'any 2020.  
El cost/hora màxim de les hores addicionals de professorat s'obté com a resultat de dividir la suma d'aquests conceptes (52.203,74 - + 10.546,06) entre 30, que són les hores lectives setmanals del mòdul de Cicles Formatius de primer curs (el segon curs 35 hores lectives). Així,  
  
  
[52.203,74 - + 10.546,06]/30 = 62.749,80 / 30 = 2.091,66 - hora anual.  
[60.904,36 - + 12.303,73 ?]/35 = 73.208,09/35 = 2.091,66 - hora anual  
  
Resultant que, una vegada comprovada la documentació aportada pels beneficiaris, no estan incursos en les prohibicions establides en l'article 13, paràgrafs 2 i 3, de la Llei 38/2003, de 17 de novembre, general de subvencions, i es troben al corrent de les obligacions per reintegrament de subvencions.  
Per això, fent ús de les competències atribuïdes per l'article 70 de la Llei 5/1983, de 30 de desembre, del Consell, en relació amb els articles 84 i 86 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Autoritzar, com a màxim, un total de 339 hores lectives de tutoria de Formació Professional Dual per als centres docents privats concertats per al curs 2019-2020, a càrrec de l'aplicació pressupostària 17.81.64.969.48, codi de línia S8231.004, concert de règim singular, per import total de 709.072 ?, als titulars dels centres concertats segons es detalla en la relació adjunta.  
  
Segon  
Assignar un màxim d'hores lectives de tutoria de Formació Professional Dual als centres docents privats concertats, per al curs 2019-2020, segons la previsió establida en l'annex que acompanya aquesta resolució, en el qual especifiquen els centres, cicle formatiu, data d'autorització, màxim d'hores de tutoria autoritzades així com l'import total màxim a justificar.  
  
Contra aquesta resolució, que no posa fia a la via administrativa, els interessats podran interposar un recurs d'alçada davant del secretari autonòmic d'Educació i Formació Professional, en el termini d'un mes a comptar des de l'endemà de la notificació, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de novembre de 2020.- El director general de Formació Professional i Ensenyaments de Règim Especial: Manuel Gomicia Giménez. El director general de Centres Docents: José Joaquín Carrión Candel.